# Abando (barri)

Abando és un barri del districte bilbaí d'Abando. Té una superfície d'11,6 kilòmetres quadrats i una població de 23.407 habitants (2008). Limita al nord amb el barri de Deustuko Doneperiaga, a l'oest amb Indautxu i Ametzola al sud amb San Frantzisko i Zazpikaleak i a l'est amb Gazteleku.

## Situació

És un barri cèntric de Bilbao, en els carrers del qual es troben la majoria de tendes, centres i oficines. El centre tradicional del barri d'Abando són els Jardins d'Albia, on se situava la plaça major de l'elizate d'Abando, abans d'annexionar-se a Bilbao. Mentre que el centre del barri sempre ha tingut un ús residencial, amb els habitatges més grans i cars de la ciutat, la zona més propera a la ria ha tingut un ús exclusivament industrial.
Així, a l'entorn de la ria, la zona d'Abandoibarra, van predominar les drassanes, entre ells la més important Drassanes Euskalduna. A més, també es van situar aquí altres empreses relacionades amb la construcció naval.
Avui dia, no obstant això, tota la zona industrial ha desaparegut, donant pas a una regeneració de la zona d'Abandoibarra i Uribitarte.

## Economia

Abando és el barri bilbaí més desenvolupat econòmicament, on un total de 41.874 empreses tenen seu entre els seus carrers, suposant gairebé el 28% de les empreses amb seu a Bilbao. Destaca la Torre Banc de Biscaia, el segon edifici més alt de Bilbao.

## Transports
### Ferrocarrils
#### Renfe

L'estació d'Abando-Indalecio Prieto d'Adif agrupa els serveis de llarga distància i Rodalies de Renfe. Abando-Indalecio Prieto és l'estació terminal de tots els trens de Renfe que arriben a Bilbao.
| Línia | Recorregut | Duració viatge |
| C-1 | Bilbao-Abando - Santurtzi | 22' |
| C-2 | Bilbao-Abando - Muskiz | 35' |
| C-3 | Bilbao-Abando - Orduña | 45' |
Al barri també hi ha l'estación d'Autonomía de Renfe Rodalies Bilbao, més concretament al límit d'Abando amb els barris d'Ametzola i Basurtu.

#### Metro de Bilbao

L'estació d'Abando de Metro, situada sota la Plaça Circular, disposa de tres sortides: Gran Via/Plaça Circular (al costat de la Torre BBVA i El Corte Inglés), Berastegi (al costat dels Jardins d'Albia) i Estació Abando - Renfe (al vestíbul de l'estació Abando Indalecio Prieto).
L'estació de Moyua també es troba en aquest barri, i també compta amb tres sortides: Diputació (al costat de la Diputació Foral de Biscaia), Ercilla/Guggenheim i Elcano (ambdues en la Plaza Moyúa).

#### EuskoTran

Al barri d'Abando es troben les següents estacions d'EuskoTran:
* Abando, al costat de les estacions d'Adif d'Abando Indalecio Prieto i de Feve de Bilbao-Concordia.
* Pío Baroja, al final del passeig d'Uribitarte.
* Uribitarte, al costat del complex de les torres Isozaki Atea i la passarel·la Zubizuri.
* Guggenheim, al costat de la nova Biblioteca de la Universitat de Deusto i el Museu Guggenheim Bilbao.

#### Feve

L'estació de Bilbao-Concòrdia és l'estació terminal dels trens de rodalia, regionals i de llarg recorregut de Feve. L'estació es troba al costat de la d'Adif, i té un accés a la mateixa per la façana posterior de l'estació.
| Línia | Recorregut |
| B-1 | Bilbao-Concordia - Balmaseda |
| R-3 | Bilbao-Concordia - Santander |
| R-3b | Bilbao-Concordia - Carranza |
| R-4 | Bilbao-Concordia - La Robla (Lleó) |
| T-1 | Transcantàbric Galícia - Astúries - Cantàbria - País Basc - Lleó |

### Autobusos
#### Bilbobus

Parades de Plaça Circular i Plaça Moyúa; connexió amb tots els altres districtes; línies per Abando:
| Línia | Recorregut | Freqüència (minuts) |
| 01 | Arangoiti - Plaza Biribila | 15´ |
| 03 | Plaza Biribila - Otxarkoaga | 10´ |
| 10 | Elorrieta - Plaza Biribila | 15´ |
| 13 | San Inazio - Txurdinaga | 12´ |
| 18 | San Inazio - Zorrotza | 15´ |
| 26 | Uribarri - Termibús | 14´ |
| 30 | Txurdínaga - Miribilla | 15´ |
| 40 | Santutxu - Plaza Biribila | 12´ |
| 50 | Buia - Plaza Biribila | 60´ |
| 56 | La Peña - Jesusen Bihotza | 10´ |
| 58 | Mintegitxueta - Atxuri | 15´ |
| 62 | Termibús - Arabella | 20´ |
| 71 | Miribilla - San Inazio | 15´ |
| 72 | Larraskitu - Castaños | 12´ |
| 75 | San Adrián - Atxuri | 15´ |
| 76 | Artatzu/Xalbador - Plaza Moyua | 20´ |
| 77 | Peñascal - Larreagaburu | 12´ |
| 85 | Zazpi Landa - Atxuri | 20´ |
| A1 | Asunción - Plaza Biribila | 60´ |
| A2 | Solokoetxe - Plaza Biribila | 30´ |
| A3 | Olabeaga - Moyua | 30´ |
| A5 | Prim - Plaza Biribila | 30´ |